คณะทันตแพทยศาสตร์ มหาวิทยาลัยมหิดล

คณะทันตแพทยศาสตร์ มหาวิทยาลัยมหิดล เดิมมีชื่อว่า คณะทันตแพทยศาสตร์พญาไท เป็นคณะทันตแพทยศาสตร์แห่งที่สองของประเทศไทย เกิดจากการที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้ตราพระราชกฤษฎีกาจัดตั้งคณะฯ ขึ้นเมื่อวันที่ 7 มิถุนายน 2511 เพื่อเพิ่มจำนวนทันตแพทย์ให้เพียงพอต่อความต้องการของประเทศในขณะนั้น โดยขยายมาจาก คณะทันตแพทยศาสตร์แห่งแรก (คณะทันตแพทยศาสตร์ จุฬาลงกรณ์มหาวิทยาลัย) ที่ถนนอังรีดูนังต์ 
ในวันที่ 2 มีนาคม 2512 มหาวิทยาลัยแพทยศาสตร์ ได้รับพระกรุณาโปรดเกล้าฯ พระราชทานนาม "มหิดล" อันเป็นพระนามของสมเด็จพระมหิตลาธิเบศร อดุลยเดชวิกรม พระบรมราชชนก เป็นชื่อมหาวิทยาลัยมหิดลแทน ทำให้ชื่อของคณะเปลี่ยนเป็น คณะทันตแพทยศาสตร์พญาไท มหาวิทยาลัยมหิดล จนกระทั่งใน พ.ศ. 2517 ทบวงมหาวิทยาลัยของรัฐ อนุมัติให้ตัดคำว่า "พญาไท" ท้ายคำของคณะออก จึงได้ใช้ชื่อว่า คณะทันตแพทยศาสตร์ มหาวิทยาลัยมหิดล มาจนถึงปัจจุบัน โดยคณะได้มีคณบดีบริหารมาแล้ว 10 ท่าน ท่านแรก คือ ศาสตราจารย์เกียรติคุณ ทันตแพทย์ อิศระ ยุกตะนันทน์ ส่วนท่านปัจจุบัน คือ รองศาสตราจารย์ ทันตแพทย์ บัณฑิต จิรจริยาเวช

**ประวัติ**
 7 กุมภาพันธ์ พ.ศ. 2486 ได้สถาปนามหาวิทยาลัยแพทยศาสตร์ โดยแยก คณะแพทยศาสตร์และศิริราชพยาบาล, คณะทันตแพทยศาสตร์, คณะเภสัชศาสตร์, คณะสัตวแพทยศาสตร์ จากจุฬาลงกรณ์มหาวิทยาลัย มาตั้งเป็นมหาวิทยาลัยแพทยศาสตร์ อยู่ในสังกัดกระทรวงการสาธารณสุข- 7 มิถุนายน พ.ศ. 2511 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ ให้ตราพระราชกฤษฎีกาจัดตั้งคณะทันตแพทยศาสตร์ พญาไท สังกัดมหาวิทยาลัยแพทยศาสตร์ ขึ้น เพื่อเพิ่มจำนวนทันตแพทย์ให้เพียงพอต่อความต้องการของประเทศในขณะนั้น - 2 มีนาคม พ.ศ. 2512 มหาวิทยาลัยแพทยศาสตร์ ได้รับพระราชทานนาม "มหิดล" เป็นนามใหม่ของมหาวิทยาลัยตามพระนามาภิไธยในสมเด็จพระมหิตลาธิเบศร อดุลยเดชวิกรม พระบรมราชชนก เพื่อรำลึกถึงพระมหากรุณาธิคุณที่ทรงมีต่อการแพทย์แผนปัจจุบันของประเทศไทย- พ.ศ. 2513 คณะทันตแพทยศาสตร์ มหาวิทยาลัยมหิดล เริ่มรับนิสิตรุ่นแรกเพียงจำนวน 8 คน และเพิ่มเป็น 30 คน และ 60 คนในปีต่อมาตามลำดับ- พ.ศ. 2515 คณะทันตแพทยศาสตร์ก็ได้มีการเปิดหลักสูตรหลังปริญญาขึ้น ซึ่งเป็นหลักสูตร 1 ปี นอกจากนี้ยังมีการเปิดรับนักศึกษาเข้าเรียนในหลักสูตรผู้ช่วยทันตแพทย์และหลักสูตรช่างทันตกรรมเป็นที่แรกในประเทศไทยในปีเดียวกัน- 1 พฤษภาคม พ.ศ. 2515 โอนคณะทันตแพทยศาสตร์ในเขตปทุมวัน ไปขึ้นกับจุฬาลงกรณ์มหาวิทยาลัย- 28 กุมภาพันธ์ พ.ศ. 2517 คณะทันตแพทยศาสตร์ พญาไท เปลี่ยนชื่อใหม่เป็น คณะทันตแพทยศาสตร์ มหาวิทยาลัยมหิดล มาจนถึงปัจจุบัน

**ทำเนียบคณบดี**
ตั้งแต่เปิดทำการสอน คณะทันตแพทยศาสตร์ มหาวิทยาลัยมหิดล มีคณบดีดำรงตำแหน่งในสังกัดต่างๆของคณะ ตามลำดับต่อไปนี้

**คณาจารย์ที่มีชื่อเสียง**

**เกียรติยศและรางวัล**

**รางวัลมหิดลทยากร –**
# ศาสตราจารย์เกียรติคุณ ทันตแพทย์อิศระ ยุกตะนันทน์ – ภาควิชาทันตกรรมหัตถการและวิทยาเอ็นโดดอนต์ (พ.ศ. 2536)
# ศาสตราจารย์คลินิกเกียรติคุณ ทันตแพทย์พิสุทธิ์ สังขะเวส – ภาควิชาทันตกรรมชุมชน (พ.ศ. 2537)
# ศาสตราจารย์พิเศษ ทันตแพทย์สิทธิ ส. ศรีโสภาค – ภาควิชากายวิภาคศาสตร์ (พ.ศ. 2540)
# รองศาสตราจารย์ ทันตแพทย์หญิงนิสา เจียรพงศ์ – ภาควิชาพยาธิวิทยาช่องปากและแม็กซิลโลเฟเชียล (พ.ศ. 2541)
# ศาสตราจารย์คลินิกเกียรติคุณ พันโท ทันตแพทย์เศวต ทัศนบรรจง – ภาควิชาทันตกรรมเด็ก (พ.ศ. 2542)
# ศาสตราจารย์เกียรติคุณ ทันตแพทย์สมศักดิ์ จักรไพวงศ์ – ภาควิชาทันตกรรมทั่วไปขั้นสูง (พ.ศ. 2545)
# ศาสตราจารย์คลินิกเกียรติคุณ ดร. ทันตแพทย์หญิงธีรลักษณ์ สุทธเสถียร – ภาควิชาศัลยศาสตร์ช่องปากและแม็กซิลโลเฟเชียล (พ.ศ. 2555)
# ศาสตราจารย์คลินิกเกียรติคุณ ทันตแพทย์หญิงสมพร เรืองผกา – ภาควิชาทันตกรรมจัดฟัน (พ.ศ. 2556)
# ศาสตราจารย์คลินิกเกียรติคุณ ทันตแพทย์พาสน์ศิริ นิสาลักษณ์ – ภาควิชาทันตกรรมจัดฟัน (พ.ศ. 2559)
# ศาสตราจารย์คลินิกเกียรติคุณ ทันตแพทย์หญิงผุสดี ยศเนืองนิตย์ – ภาควิชาเวชศาสตร์ช่องปากและปริทันตวิทยา (พ.ศ. 2561)
# ศาสตราจารย์คลินิกเกียรติคุณ ทันตแพทย์เบ็ญจพจน์ ยศเนืองนิตย์ – ภาควิชาทันตกรรมประดิษฐ์ (พ.ศ. 2564)

**บุคคลต้นแบบ MU BRAND AMBASSADOR ของคณะทันตแพทยศาสตร์ –**
ประจำปี พ.ศ. 2557 - Mastery: รองศาสตราจารย์ ดร. ทันตแพทย์พรพจน์ เฟื่องธารทิพย์ – ภาควิชาทันตกรรมทั่วไปขั้นสูง- Altruism: ศาสตราจารย์คลินิกเกียรติคุณ ทันตแพทย์สุรชัย เดชคุณากร – ภาควิชาทันตกรรมจัดฟัน- Harmony: รองศาสตราจารย์ ทันตแพทย์หญิงจุฬาลักษณ์ เกษตรสุวรรณ – ภาควิชาเวชศาสตร์ช่องปากและปริทันตวิทยา- Integrity: รองศาสตราจารย์ ดร. รัชชพิน ศรีสัจจะลักษณ์ – ภาควิชาจุลชีววิทยาช่องปาก- Determination:  นางสาวจรรยาภรณ์ เรืองศรี- Originality: รองศาสตราจารย์ ดร. ทันตแพทย์หญิงศรัญญา ตันเจริญ – ภาควิชาเภสัชวิทยา- Leadership: ศาสตราจารย์คลินิก ดร. นายแพทย์ ทันตแพทย์ศิริชัย เกียรติถาวรเจริญ – ภาควิชาศัลยศาสตร์ช่องปากและแม็กซิลโลเฟเชียล
ประจำปี พ.ศ. 2558- Mastery: คุณศิริลักษณ์ ชนะพันชัย- Altruism: คุณชญาดา เทียนไชย- Harmony: รองศาสตราจารย์ ดร. ทันตแพทย์สมศักดิ์ ไมตรีรัตนะกุล – ภาควิชาวิทยาระบบบดเคี้ยว- Integrity: ศาสตราจารย์คลินิกเกียรติคุณ ทันตแพทย์นิวัต อนุวงศ์นุเคราะห์ – ภาควิชาทันตกรรมจัดฟัน- Determination: ผู้ช่วยศาสตราจารย์ ดร. ทันตแพทย์วรรณธนะ สัตตบรรณศุข – ภาควิชาทันตกรรมหัตถการและวิทยาเอ็นโดดอนต์- Originality: ศาสตราจารย์คลินิกเกียรติคุณ ทันตแพทย์พาสน์ศิริ นิสาลักษณ์ – ภาควิชาทันตกรรมจัดฟัน 

**รางวัลมหาวิทยาลัยมหิดล**
 รางวัลมหาวิทยาลัยมหิดล ประเภทดีเด่นเฉพาะทาง สาขาความเป็นครู  – 
# ศาสตราจารย์คลินิกเกียรติคุณ ทันตแพทย์หญิงยาหยีศรีเฉลิม ศิลปะบรรเลง – ภาควิชาทันตกรรมประดิษฐ์ (พ.ศ. 2545)
# ศาสตราจารย์คลินิกเกียรติคุณ ทันตแพทย์หญิงผุสดี ยศเนืองนิตย์ – ภาควิชาเวชศาสตร์ช่องปากและปริทันตวิทยา (พ.ศ. 2548)
# ศาสตราจารย์คลินิกเกียรติคุณ ทันตแพทย์หญิงจิราภรณ์ ชัยวัฒน์ – ภาควิชาทันตกรรมจัดฟัน (พ.ศ. 2552)
# รองศาสตราจารย์ ทันตแพทย์หญิงจุฬาลักษณ์ เกษตรสุวรรณ – ภาควิชาเวชศาสตร์ช่องปากและปริทันตวิทยา (พ.ศ. 2554)
# ศาสตราจารย์คลินิกเกียรติคุณ ทันตแพทย์นิวัต อนุวงศ์นุเคราะห์ – ภาควิชาทันตกรรมจัดฟัน (พ.ศ. 2559)- รางวัลมหาวิทยาลัยมหิดล ประเภทดีเด่นเฉพาะทาง สาขาการประดิษฐ์ –
# ผู้ช่วยศาสตราจารย์ ทันตแพทย์การุณ เลี่ยวศรีสุข – ภาควิชาทันตกรรมทั่วไปขั้นสูง (พ.ศ. 2521)
# ศาสตราจารย์คลินิกเกียรติคุณ ทันตแพทย์สุรชัย เดชคุณากร – ภาควิชาทันตกรรมจัดฟัน (พ.ศ. 2549)
# รองศาสตราจารย์ ทันตแพทย์หญิงกัลยา ยันต์พิเศษ – ภาควิชาทันตกรรมหัตถการและวิทยาเอ็นโดดอนต์ (พ.ศ. 2554)
# รองศาสตราจารย์ ดร. ทันตแพทย์หญิงศรัญญา ตันเจริญ – ภาควิชาเภสัชวิทยา (พ.ศ. 2564) - รางวัลมหาวิทยาลัยมหิดล ประเภทดีเด่นเฉพาะทาง สาขาการแต่งตำรา –
# ศาสตราจารย์เกียรติคุณ ทันตแพทย์หญิงอรสา ไวคกุล – ภาควิชาศัลยศาสตร์ช่องปากและแม็กซิลโลเฟเชียล (พ.ศ. 2547) - รางวัลมหาวิทยาลัยมหิดล ประเภทดีเด่นเฉพาะทาง สาขาการบริการ –
# ศาสตราจารย์คลินิกเกียรติคุณ นายแพทย์ ทันตแพทย์วีระศักดิ์ ไพรัชเวทย์ – ภาควิชาศัลยศาสตร์ช่องปากและแม็กซิลโลเฟเชียล (พ.ศ. 2546)
# ศาสตราจารย์ ทันตแพทย์หญิงมาลี อรุณากูร – ภาควิชาทันตกรรมเด็ก (พ.ศ. 2548)
# รองศาสตราจารย์ ทันตแพทย์สุรินทร์ สูอำพัน – ภาควิชาสรีรวิทยาและชีวเคมี (พ.ศ. 2551)
# ผู้ช่วยศาสตราจารย์ นายแพทย์ ทันตแพทย์เกียรติอนันต์ บุญศิริเศรษฐ – ภาควิชาศัลยศาสตร์ช่องปากและแม็กซิลโลเฟเชียล (พ.ศ. 2558)
# ผู้ช่วยศาสตราจารย์ ดร. นายแพทย์ ทันตแพทย์บวร คลองน้อย – ภาควิชาศัลยศาสตร์ช่องปากและแม็กซิลโลเฟเชียล (พ.ศ. 2562)

**รางวัลทันตแพทย์ผู้เชี่ยวชาญดีเด่น จากราชวิทยาลัยทันตแพทย์แห่งประเทศไทย –**
สาขาศัลยศาสตร์ช่องปากและแม็กซิลโลเฟเชียล
# ศาสตราจารย์คลินิกเกียรติคุณ ดร. ทันตแพทย์หญิงธีรลักษณ์ สุทธเสถียร (พ.ศ. 2562)
# ศาสตราจารย์คลินิก ดร. นายแพทย์ ทันตแพทย์ศิริชัย เกียรติถาวรเจริญ (พ.ศ. 2565)
*สาขาปริทันตวิทยา
# รองศาสตราจารย์​ ทันตแพทย์หญิงเพ็ญพรรณ เลาหพันธ์ (พ.ศ. 2562)
# ศาสตราจารย์คลินิกเกียรติคุณ ทันตแพทย์หญิงผุสดี ยศเนืองนิตย์ (พ.ศ. 2565)
*สาขาทันตกรรมสำหรับเด็ก
# ศาสตราจารย์คลินิกเกียรติคุณ ดร.ทันตแพทย์หญิงศิริรักษ์ นครชัย (พ.ศ. 2562)
*สาขาทันตกรรมจัดฟัน
# ศาสตราจารย์คลินิกเกียรติคุณ ทันตแพทย์กิตติ สุพันธุ์วณิช (พ.ศ. 2562)
# ศาสตราจารย์คลินิกเกียรติคุณ ทันตแพทย์พาสน์ศิริ นิสาลักษณ์ (พ.ศ. 2565)
# ศาสตราจารย์คลินิกเกียรติคุณ ทันตแพทย์สุรชัย เดชคุณากร (พ.ศ. 2565)
*สาขาทันตกรรมประดิษฐ์
# ศาสตราจารย์คลินิกเกียรติคุณ ทันตแพทย์หญิงยาหยีศรีเฉลิม ศิลปบรรเลง (พ.ศ. 2562)
# ศาสตราจารย์คลินิกเกียรติคุณ ทันตแพทย์เบ็ญจพจน์ ยศเนืองนิตย์ (พ.ศ. 2565)
*สาขาวิทยาเอ็นโดดอนต์
# ศาสตราจารย์คลินิกเกียรติคุณ ทันตแพทย์หญิงวราภรณ์ ฐิตินันทพันธุ์ (พ.ศ. 2562)
# ศาสตราจารย์คลินิกเกียรติคุณ ทันตแพทย์ศุภชัย สุทธิมัณฑนกุล (พ.ศ. 2565)
*สาขาทันตกรรมทั่วไป
# ผู้ช่วยศาสตราจารย์ ทันตแพทย์ประมุข จิตต์จำนงค์ (พ.ศ. 2562)
# ศาสตราจารย์คลินิกเกียรติคุณ ทันตแพทย์หญิงวนิดา นิมมานนท์ (พ.ศ. 2562)

**ภาควิชา**
คณะทันตแพทยศาสตร์ มหาวิทยาลัยมหิดล ประกอบด้วย 15 ภาควิชา และ 3 โรงเรียน ดังนี้
 ภาควิชา date=2021-01-16 - ภาควิชากายวิภาคศาสตร์- ภาควิชาพยาธิวิทยาช่องปากและแม็กซิลโลเฟเชียล- ภาควิชาชีววิทยาช่องปาก- ภาควิชาทันตกรรมชุมชน- ภาควิชาทันตกรรมประดิษฐ์- ภาควิชาทันตกรรมเด็ก- ภาควิชารังสีวิทยาช่องปากและแม็กซิลโลเฟเชียล- ภาควิชาศัลยศาสตร์ช่องปากและแม็กซิลโลเฟเชียล- ภาควิชาจุลชีววิทยาช่องปาก- ภาควิชาเภสัชวิทยา- ภาควิชาทันตกรรมจัดฟัน- ภาควิชาวิทยาระบบบดเคี้ยว- ภาควิชาทันตกรรมทั่วไปขั้นสูง- ภาควิชาทันตกรรมหัตถการและวิทยาเอ็นโดดอนต์- ภาควิชาเวชศาสตร์ช่องปากและปริทันตวิทยา
โรงเรียน-  โรงเรียนเทคโนโลยีทันตกรรม date=2021-08-01 -  โรงเรียนผู้ช่วยทันตแพทย์ date=2021-08-02 -  โรงเรียนทันตแพทยศาสตร์นานาชาติ

**หลักสูตร**
คณะทันตแพทยศาสตร์ได้ดำเนินงานตามภารกิจในการผลิตบุคลากรด้านทันตกรรมให้แก่สังคมไทย และเป็นสถาบันการศึกษาแห่งแรกและแห่งเดียวที่ผลิตบุคลากรทางทันตกรรมทุกระดับ โดยจำแนกเป็นหลักสูตรตามระดับการศึกษาได้ ดังนี้
ประกาศนียบัตร -  หลักสูตรประกาศนียบัตรผู้ช่วยทันตแพทย์ date=2021-01-16  (หลักสูตร 2 ปี)-  หลักสูตรประกาศนียบัตรวิชาช่างทันตกรรม date=2021-01-23  (หลักสูตร 2 ปี)
ปริญญาตรี -  หลักสูตรทันตแพทยศาสตรบัณฑิต หลักสูตรนานาชาติ date=2020-09-27  (หลักสูตร 6 ปี)-  หลักสูตรทันตแพทยศาสตรบัณฑิตfix-attempted=yes  (หลักสูตร 6 ปี) -  หลักสูตรเทคโนโลยีบัณฑิต สาขาวิชาเทคโนโลยีทันตกรรม date=2021-09-21  (หลักสูตรต่อเนื่อง 2 ปี)
ปริญญาโท หลักสูตรนานาชาติ -  สาขาวิชาชีววิทยาช่องปากและวิทยาศาสตร์ชีวการแพทย์บูรณาการ date=2021-01-23 - สาขาวิชาทันตกรรมจัดฟัน-  สาขาวิชาทันตกรรมรากเทียม (double degree) date=2021-01-23 -  สาขาวิชาทันตแพทยศาสตร์fix-attempted=yes  (9 วิชาเอก)
** การประดิษฐ์ใบหน้าขากรรไกร
** ทันตกรรมชุมชน
** ทันตกรรมสำหรับเด็ก
** เวชศาสตร์ช่องปาก
** ทันตกรรมทั่วไป
** ศัลยศาสตร์ช่องปากฯ
** รังสีวิทยาช่องปากฯ
** วิทยาเอ็นโดดอนต์
** ทันตกรรมประดิษฐ์
ปริญญาโท หลักสูตรปกติ -  สาขาวิชาทันตกรรมผู้สูงอายุ date=2021-01-23  -  สาขาวิชาทันตกรรมทั่วไป date=2021-01-23 -  สาขาวิชาทันตกรรมหัตถการ date=2021-01-23 
ปริญญาเอก หลักสูตรนานาชาติ -  สาขาวิชาชีววิทยาช่องปากและวิทยาศาสตร์ชีวการแพทย์บูรณาการ date=2021-01-23 -  สาขาวิชาทันตชีววัสดุศาสตร์ date=2021-01-23 
ประกาศนียบัตรบัณฑิต หลักสูตรนานาชาติ -  สาขาวิชาการประดิษฐ์ใบหน้าขากรรไกร date=2021-01-23 
ประกาศนียบัตรบัณฑิตขั้นสูง หลักสูตรนานาชาติ - สาขาวิชาทันตกรรมประดิษฐ์ทันตกรรมรากเทียม
ประกาศนียบัตรบัณฑิตขั้นสูง หลักสูตรปกติ-  สาขาวิชาทันตแพทยศาสตร์ มี 9 วิชาเอกfix-attempted=yes 
** ทันตกรรมหัตถการ
** วิทยาเอ็นโดดอนต์
** ทันตกรรมสำหรับเด็ก
** ปริทันตวิทยา
** เวชศาสตร์ช่องปาก
** ทันตกรรมทั่วไป
** ศัลยศาสตร์ช่องปากฯ
** รังสีวิทยาช่องปากฯ
** วิทยาระบบบดเคี้ยว
หลักสูตรการฝึกอบรมทันตแพทย์ประจำบ้าน date=2023-02-05 

**โรงพยาบาลทันตกรรม**
อาคารเฉลิมพระเกียรติ 50 พรรษา ถนนโยธี เขตราชเทวี กรุงเทพมหานคร
ไฟล์:Golden Jubilee Medical Center 01.jpg|thumb|โรงพยาบาลทันตกรรมมหาจักรีสิรินธร ศูนย์การแพทย์กาญจนาภิเษก อำเภอพุทธมณฑล จังหวัดนครปฐม
ในปี พ.ศ. 2537 คณะทันตแพทยศาสตร์ ในสมัยที่คณบดี ศาสตราจารย์เกียรติคุณ ทันตแพทย์สมศักดิ์ จักรไพวงศ์ ได้เริ่มโครงการจัดตั้งโรงพยาบาลทันตกรรม  คณะทันตแพทยศาสตร์ เพื่อเป็นศูนย์กลางการให้บริการทางทันตกรรมทุกสาขา โดยอาจารย์ทันตแพทย์ที่มีความเชี่ยวชาญเฉพาะด้าน และเป็นสถานฝึกปฏิบัติงานของทันตแพทย์  นักศึกษาทันตแพทย์  นักศึกษาช่างทันตกรรมและนักเรียนผู้ช่วยทันตแพทย์ ทั้งระดับก่อนปริญญา ปริญญาตรีและระดับหลังปริญญา รวมทั้งเป็นแหล่งฝึกอบรมบุคลากรทางทันตสาธารณสุข นอกจากนี้ยังเป็นฐานการวิจัยทางคลินิกและพัฒนาเทคโนโลยีทางทันตกรรม และเป็นศูนย์รับส่งต่อผู้ป่วยที่มีความผิดปกติซับซ้อนที่จำเป็นต้องเข้ารับการรักษาจากสถานพยาบาลอื่น 
ในปี พ.ศ.2550 คณะทันตแพทยศาสตร์ได้แต่งตั้งคณะทำงานเพื่อพิจารณาโครงสร้างหน่วยงานในคณะทันตแพทยศาสตร์และเสนอให้เปลี่ยนชื่อเป็นโรงพยาบาลทันตกรรม คณะทันตแพทยศาสตร์  ในโครงสร้างคณะทันตแพทยศาสตร์ โดยมีสถานะเทียบเท่าภาควิชา คณะทันตแพทยศาสตร์ได้รับอนุมัติโครงสร้างจากสภามหาวิทยาลัยมหิดล เมื่อวันที่ 24 พฤศจิกายน 2553 
ในปี พ.ศ.2554 มหาวิทยาลัยมหิดลได้ประกาศการแบ่งหน่วยงานภายในส่วนงานของมหาวิทยาลัยและให้มีผลบังคับใช้ตั้งแต่วันที่ 1 กันยายน พ.ศ.2554 เป็นต้นมา คณะทันตแพทยศาสตร์ จึงใช้ชื่อโรงพยาบาลทันตกรรม คณะทันตแพทยศาสตร์ มหาวิทยาลัยมหิดล มาจนถึงปัจจุบัน 
ในปี พ.ศ.2550 ได้เริ่มก่อสร้างอาคารเฉลิมพระเกียรติ 50 พรรษา 17 ชั้น ซึ่งภายหลังอาคารดังกล่าวก่อสร้างเสร็จ ในเดือนพฤศจิกายน 2554 โรงพยาบาลทันตกรรมจึงได้ย้ายเข้าและเปิดให้บริการคลินิกและหน่วยภายในอาคารเฉลิมพระเกียรติ 50 พรรษา- โรงพยาบาลทันตกรรม คณะทันตแพทยศาสตร์ มหาวิทยาลัยมหิดล date=2017-11-12 - โรงพยาบาลทันตกรรมมหาจักรีสิรินธร date=2017-11-16 

**การบริการทางทันตกรรม**
ปัจจุบันคณะทันตแพทยศาสตร์ มหาวิทยาลัยมหิดลตั้งอยู่ ณ วิทยาเขตพญาไท และโรงพยาบาลทันตกรรมมหาจักรีสิรินธร ศูนย์การแพทย์กาญจนาภิเษก ศาลายา ประกอบด้วย 4 อาคาร ที่เพียบพร้อมด้วย ห้องเรียน, ห้องปฏิบัติการ, คลินิกเฉพาะทาง 13 คลินิก 2 ศูนย์ สำหรับให้บริการทางด้านศัลยศาสตร์ช่องปาก รังสีวิทยา ทันตกรรมจัดฟัน เวชศาสตร์
ช่องปากและปริทันตวิทยา ทันตกรรมหัตถการและวิทยาเอ็นโดดอนต์ ทันตกรรมประดิษฐ์ ทันตกรรมสำหรับเด็ก และประดิษฐ์ใบหน้าขากรรไกร อีกทั้งยังมียูนิตทำฟัน 620 ยูนิต สำหรับระบบการเรียนการสอน และเปิดโอกาสให้นักศึกษาทันตแพทย์ได้นำความรู้จากภาคทฤษฎีลงสู่การปฏิบัติงานจริง โดยอยู่ภายใต้การควบคุมของคณาจารย์ผู้เชี่ยวชาญอย่างใกล้ชิด
โรงพยาบาลทันตกรรมมหาจักรีสิรินธร ณ ศูนย์การแพทย์กาญจนาภิเษก ศาลายา ถือกำเนิดขึ้นเมื่อวันที่ 4 มกราคม พ.ศ. 2551 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นประธานในพิธีเปิดอย่างเป็นทางการและเริ่มดำเนินการนับแต่บัดนั้นเป็นต้นมา
โรงพยาบาลทันตกรรมมหาจักรีสิรินธรประกอบด้วย 12 คลินิก และห้องปฏิบัติการทางทันตกรรม ให้บริการด้านทันตกรรมทุกแผนกด้วยเป้าหมายที่ต้องการเป็นศูนย์ที่มีความเป็นเลิศเฉพาะทาง พร้อมให้การบริการรักษาทางทันตกรรมแก่ประชาชนและบุคลากรของมหาวิทยาลัยมหิดล ทั้งในและนอกเวลาราชการ

**พิพิธภัณฑ์**
พิพิธภัณฑ์ทางทันตแพทยศาสตร์แห่งนี้ได้รับพระมหากรุณาธิคุณพระราชทานนามอันเป็นมงคลว่า  "สิรินธรทันตพิพิธ"  ที่ได้รับพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน พ.ศ. 2558 และได้รับการสนับสนุนจากกองทุนเฉลียวอยู่วิทยานุสรณ์เป็นผู้ให้การสนับสนุนงบประมาณในการจัดสร้างพิพิธภัณฑ์และหอจดหมายเหตุ  "สิรินธรทันตพิพิธ"  เพื่อร่วมถวายเป็นพระราชกุศลแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีในโอกาสมหามงคลเฉลิมพระชนมายุ 60 พรรษา และเพื่อเป็นการส่งเสริมการพัฒนาด้านการศึกษาอย่างยั่งยืนให้แก่บุคลากรทางการแพทย์ นักเรียน นักศึกษา และประชาชนทั่วไป 
พิพิธภัณฑ์ มีเนื้อที่ทั้งหมด 620 ตารางเมตร ภายในแบ่งเป็น 5 ส่วน ประกอบด้วย
# พื้นที่อเนกประสงค์ภายใต้ชื่อใต้ร่ม พระบารมีจักรีวงศ์ เป็นโซนที่แสดงถึงพระมหากรุณาธิคุณของกษัตริย์ไทยที่มีต่อคณะทันตแพทย์ศาสตร์ 
# คณะทันตแพทยศาสตร์ยุคแรกเริ่มในทวีปเอเชีย บอกเล่าเรื่องราวการรักษาฟันทั้งในจีน อินเดียและไทย 
# คณะทันตแพทยศาสตร์มหาวิทยาลัยมหิดล อดีตสู่ปัจจุบัน บอกเล่าเรื่องราวถึงการเรียน ของคณะทันตแพทยศาสตร์ ในมหาวิทยาลัย 
# หน่วยทันตกรรมพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี บอกเล่า เรื่องราวการจำลองภาพแบบสามมิติในการออกหน่วยทันตกรรมเคลื่อนที่ในพื้นที่ถิ่นทุรกันดาร 
# ห้องทันตสุขภาพสำหรับทุกคน ซึ่งจะให้ความรู้เกี่ยวกับเรื่องฟันตั้งแต่เด็กจนถึงผู้สูงอายุ มีภาพแอนิเมชั่น ประกอบบอกเรื่องราวเปิดให้มีการซักถามของบุคคลทั่วไป
"สิรินธรทันตพิพิธ" ตั้งอยู่ภายในอาคารเฉลิมพระเกียรติ 50 พรรษา คณะทันตแพทยศาสตร์ มหาวิทยาลัยมหิดล ถนนโยธี มีเนื้อที่ทั้งหมด 620 ตารางเมตร เปิดให้เข้าชมวันจันทร์ – วันศุกร์ เวลา 9.30 – 16.30 น. เว้นวันหยุดนักขัตฤกษ์

**การวิจัย**
สำนักงานการวิจัย คณะทันตแพทยศาสตร์ มหาวิทยาลัยมหิดล ได้รับการรับรองระบบคุณภาพห้องปฏิบัติการวิจัยมาตรฐาน (ISO/IEC 17025: 2005) จากสำนักมาตรฐานห้องปฏิบัติการวิจัย (สมป.) กรมวิทยาศาสตร์การแพทย์กระทรวงสาธารณสุข) 
รายการทดสอบที่ได้รับการรับรอง ISO/IEC 17025: 2005
วัสดุทางทันตกรรม (1)- ประเมินความเป็นพิษของวัสดุทางทันตกรรมโดยวิธี Agar overlay : ISO 7405: 2008(E)
วัสดุทางทันตกรรม (1)- ประเมินความเป็นพิษของวัสดุทางทันตกรรมโดยวิธี MTT : ISO 10993-5: 2009(E),ISO 10993-12: 2007(E)
หมายเหตุ   (1) ซีเมนต์  ซีเมนต์อุดคลองรากฟัน  วัสดุจัดฟัน  วัสดุอุดฟัน  วัสดุบูรณะฟัน  วัสดุอุดย้อนปลายราก  สารสกัดสมุนไพรทางทันตกรรม และผลิตภัณฑ์สุขภาพช่องปาก 
ปัจจุบันสำนักงานการวิจัย มีเครื่องมือวิทยาศาสตร์ที่ได้รับงบประมาณจัดสรรสำหรับบริการนักวิจัย  ดังนี้- Micro CT Scan   เป็นเครื่องถ่ายภาพรังสีเอ็กซ์เรย์ ด้วยคอมพิวเตอร์ (Computerized Tomography Scan) ขนาดเล็ก โดยใช้เทคโนโลยีขั้นสูงสำหรับการถ่ายภาพรังสีเอ็กซ์เรย์ ที่รวดเร็วและได้ข้อมูลที่มีคุณภาพมากกว่าการถ่ายภาพเอ็กซ์เรย์ด้วยฟิล์ม เนื่องจากการถ่ายแบบ CT-Scan จะสามารถจำลองข้อมูลออกมาเป็นภาพ 3 มิติ อีกทั้งยังสามารถดูภาพเอ็กซ์เรย์ในหน้าตัดอื่นๆได้แม้จะทำการถ่ายภาพเอ็กซ์เรย์เพียงครั้งเดียว ซึ่งทำให้ได้ข้อมูลที่มีประสิทธิภาพ - Laser Micro dissection   เป็นเครื่องตัดเลือกเซลล์หรือเนื้อเยื่อเฉพาะส่วนจากตัวอย่างที่ต้องการนำไปทดสอบด้วยกระบวนการอื่นๆ เพื่อการวิเคราะห์ชีวโมเลกุล เช่น DNA RNA และ Proteomics หรือในเซลล์เพาะเลี้ยง หรืองานทางห้องปฏิบัติการอื่นๆ โดยอาศัยลำแสงเลเซอร์ สามารถตัดตัวอย่างได้สะดวก แม่นยำและปราศจากการปนเปื้อนแม้เพียงเซลล์เดียวในเนื้อเยื่อ สามารถใช้ได้กับตัวอย่างสด ตัวอย่างที่ผ่านกระบวนการตรึงด้วยพาราฟิน หรือแช่แข็ง ตัวอย่างฟิล์มเลือด โครโมโซม และเซลล์จากการเพาะเลี้ยงที่อยู่ในอาหารเหลว โดยไม่เป็นอันตรายต่อเซลล์หรือเนื้อเยื่อ ไม่ทำลายชีวโมเลกุลที่ต้องการศึกษาได้แก่ DNA RNA และโปรตีน มีความแม่นยำ โดยการเลื่อนแท่นวางตัวอย่างผ่านลำแสงเลเซอร์ ซึ่งตรึงอยู่กับที่ด้วยความแม่นยำสูงกว่า 1 ไมโครเมตร และขนาดของลำแสงเลเซอร์ที่ใช้ตัดมีขนาดเส้นผ่านศูนย์กลาง 0.3 ไมโครเมตร เมื่อใช้เลนส์วัตถุกำลังขยาย 100 เท่า

**เครือข่ายนานาชาติ**
คณะทันตแพทยศาสตร์ มหาวิทยาลัยมหิดล มีความร่วมมือ ภายใต้สัญญาข้อตกลงความร่วมมือทางวิชากร(MOU) กับสถาบันการศึกษาทางด้านทันตแพทยศาสตร์ ทั้งในประเทศและต่างประเทศ จำนวน 33 สถาบัน เพื่อการแลกเปลี่ยนทางการศึกษา และการวิจัยร่วมกัน ดังนี้
# Faculty of Odonto-Stomatology, University of Health Sciences (Cambodia)
# Faculty of Dentistry, International University (Cambodia)
# Faculty of Dentistry, University of Puthisastra (Cambodia)
# School of Stomatology, Kunming Medical University (China)
# West China School of Stomatology, Sichuan University (China)
# International Medical College, University of Duisburg-Essen (Germany)
# Faculty of Dentistry, University of Hong Kong (Hong Kong)
# Coorg Institute of Dental Sciences (India)
# Faculty of Dentistry, University of Indonesia (Indonesia)
# Faculty of Dentistry, Graduate School, Tokyo Medical and Dental University (Japan)
# The Nippon Dental University, School of Life Dentistry, Tokyo and Niigata (Japan)
# Faculty of Dentistry, Niigata University (Japan)
# Faculty of Dentistry, Hiroshima University (Japan)
# Faculty of Dentistry, Okayama University (Japan)
# School of Dentistry, Osaka University (Japan)
# School of Dentistry, Health Sciences University of Hokkaido (Japan)
# Faculty of Dental Medicine, Hokkaido University (Japan)
# University of Health Sciences, Faculty of Dentistry (Lao PDR)
# Faculty of Dentistry, Universiti Teknologi Mara, (Malaysia)
# Faculty of Dentistry, University of Malaya (Malaysia)
# University of Dental Medicine, Mandalay (Myanmar)
# University of Dental Medicine, Yangon (Myanmar)
# College of Dentistry, Yonsei University (South Korea)
# School of Dentistry, Kyung Hee University (South Korea)
# College of Oral Medicine, Chung Shan Medical University (Taiwan)
# Faculty of Dentistry, Prince of Songkla University, (Thailand)
# Faculty of Odonto-Stomatology, University of Medical Sciences, Ho Chi Minh City (Vietnam)
# Hanoi Medical University, School of Odonto-Stomatology, Hanoi City (Vietnam)
# Faculty of Dentistry, Can Tho University of Medicine and Pharmacy, Can Tho City (Vietnam)
# Faculty of Odonto-Stomatology, Hong Bang International University (Vietnam)
# Tufts University School of Dental Medicine (USA)
# University of Pennsylvania School of Dental Medicine (USA)
# Oregon Health & Science University School of Dentistry (USA)

คณะทันตแพทยศาสตร์ มหาวิทยาลัยมหิดล เป็นสมาชิกของ South-East Asia Association for Dental Education (SEAADE) ผ่านการประเมินหลักสูตรจาก Peer Review and Consultation Program ของ SEAADE ในปี พ.ศ. 2550 และเป็นเจ้าภาพในการจัดประชุมวิชาการ the 24th South East Asia Association for Dental Education (SEAADE) Annual Scientific Meeting ภายใต้หัวข้อ Transformative Education ในปี พ.ศ. 2553  
ทั้งนี้ ยังทำหน้าที่เป็นสำนักเลขาธิการของศูนย์ความร่วมมือทางทันตแพทย์นานาชาติในแถบลุ่มแม่น้ำโขง International Dental Collaboration of the Mekong River Region (IDCMR) ซึ่งมีสมาชิกเครือข่ายจากสถาบันในราชอาณาจักรกัมพูชา สาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐสังคมนิยมเวียดนาม สาธารณรัฐอินโดนีเซีย สหภาพพม่า ประเทศมาเลเซีย และประเทศไทย เพื่อส่งเสริมการดูแลสุขภาพช่องปากให้แก่ประชาชนของประเทศในแถบแม่น้ำอิรวดีเจ้าพระยาและลุ่มแม่น้ำโขง
ในปี พ.ศ. 2558 คณะทันตแพทยศาสตร์ มหาวิทยาลัยมหิดล ได้รับการแต่งตั้งให้เป็น WHO Collaborating Center for Oral Health Education and Research (ศูนย์การศึกษาและวิจัยด้านสุขภาพช่องปากรับรองโดยองค์การอนามัยโลก) ตั้งแต่ปีพ.ศ. 2558 – 2562 และได้รับการแต่งตั้งให้ปฏิบัติหน้าที่ต่ออีกหนึ่งวาระ จนถึงปี พ.ศ. 2566
นอกจากนี้ ยังส่งเสริมการพัฒนาองค์ความรู้ด้านทันตแพทยศาสตร์ในระดับนานาชาติ ผ่านการจัดประชุม Japan-Thailand-Korea Joint Symposium ซึ่งมีสถาบันการศึกษา ทั้งในประเทศและต่างประเทศ รวม 7 สถาบันเข้าร่วม ประกอบไปด้วย Osaka University Graduate School of Dentistry  (Japan), Kyushu University Faculty of Dental Science (Japan), Kyungpook National University School of Dentistry (South Korea), Seoul National University School of Dentistry (South Korea) Yonsei University College of Dentistry (South Korea) คณะทันตแพทยศาสตร์ จุฬาลงกรณ์มหาวิทยาลัย และคณะทันตแพทยศาสตร์ มหาวิทยาลัยมหิดล  

**อ้างอิง**

**แหล่งข้อมูลอื่น**
  คณะทันตแพทยศาสตร์
มหิดล
ทันตแพทยศาสตร์
หมวดหมู่:สถานศึกษาในเขตราชเทวี